Държавен вестник, бр. 34, 2015 г., стр. 29

БРОЙ  34	
Д Ъ Р Ж А В Е Н  В Е С Т Н И К 	
СТР.  29  
Г л а в а  т р е т а
РЕД ЗА ПРИЗНАВАНЕ И ОТТЕГЛЯНЕ 
НА ПРИЗНАВАНЕТО НА ОРГАНИЗАЦИИ 
НА ПРОИЗВОДИТЕЛИ, АСОЦИАЦИИ НА 
ОРГАНИЗАЦИИ НА ПРОИЗВОДИТЕЛИ И 
МЕЖДУБРАНШОВИ ОРГАНИЗАЦИИ 
Чл. 9. (1) Организациите на производители 
и асоциациите на организации на произво-
дители подават в Министерството на земе-
делието и храните заявления за признаване, 
а междубраншовите организации подават 
заявления-декларации по образец съгласно 
приложение № 1.
(2) Заедно със заявлението по ал. 1 орга-
низациите на производители представят и:
1. заверено копие на устройствения акт;
2. списък на членовете на организацията, 
включително членовете по чл. 3, ал. 4; 
3. декларации от членовете на организация-
та, че за всеки конкретен земеделски продукт 
членуват само в една организация или група 
на производители;
4. за всеки член на организацията – ко-
пие на регистрационна карта със справка от 
регистъра и анкетни карти с анкетни форму-
ляри по Наредба № 3 от 1999 г. за създаване 
и поддържане на регистър на земеделските 
стопани (ДВ, бр. 10 от 1999 г.) или копие на 
документ, съдържащ уникалния регистрацио-
нен номер на лицето в Интегрираната система 
за администриране и контрол;
5. декларации от членовете на организа-
цията по чл. 4а, ал. 1 от Закона за малките 
и средните предприятия;
6. пълномощно с нотариално заверен 
подпис – когато заявлението се подава от 
пълномощник.
(3) Организациите на производители, които 
желаят да кандидатстват по мярка 9 „Учредя-
ване на групи и организации на производи-
тели“ от ПРСР 2014 – 2020 г., прилагат към 
заявлението по ал. 1 освен документите по 
ал. 2 и следните документи:
1. вътрешни правила за дейността на ор-
ганизацията на производители;
2. справка-декларация по образец съгласно 
приложение № 2 за годишната стойност на 
предлаганата на пазара от членовете на орга-
низацията и/или от нея продукция към датата 
на подаване на заявлението за признаване;
3. финансови и/или счетоводни документи, 
които доказват стойността на предлаганата на 
пазара от членовете на организацията и/или 
от нея продукция през предходната година.
(4) Организациите на производители по 
ал. 3 могат да подадат в определените периоди 
за прием заедно с документите по предход-
ните алинеи и бизнес план или интегриран 
проект. В тези случаи Министерството на 
земеделието и храните изпраща служебно 
получения бизнес план или интегриран проект 
и приложените към него документи в срок 
до 2 работни дни в Централното управление 
на Държавен фонд „Земеделие“. 
(5) Заедно със заявлението по ал. 1 асо-
циациите на организации на производители 
представят:
1. заверено копие на устройствения акт;
2. списък на членовете на асоциацията;
3. пълномощно с нотариално заверен 
подпис – когато заявлението се подава от 
пълномощник.
(6) Заедно със заявление-декларацията по 
ал. 1 междубраншовите организации пред-
ставят:
1. заверено копие на устройствения акт;
2. списък на членовете на организацията 
с обобщена информация за тяхната дейност;
3. доказателства, че обхващат най-малко 
една трета от производството и/или търговия­
та, и/или преработката в съответния район 
или райони на страната от ниво 2;
4. пълномощно с нотариално заверен 
подпис – когато заявлението се подава от 
пълномощник.
(7) Когато представените документи са 
непълни или нередовни, на заявителя се из-
праща съобщение да отстрани непълнотите 
или нередовностите в срок до 10 работни дни 
от деня на получаване на съобщението. 
Чл. 10. (1) Министърът на земеделието 
и храните със заповед назначава комисия, 
която извършва проверка за изпълнение на 
критериите за признаване, включително про-
верка на място. Комисията дава становище 
по признаването на организацията на про-
изводители, на асоциацията на организации 
на производители или на междубраншовата 
организация.
(2) В тримесечен срок от подаване на за-
явлението по чл. 9, ал. 1 въз основа на ста-
новището на комисията по ал. 1 министърът 
на земеделието и храните със заповед:
1. признава организацията на производите-
ли, асоциацията на организации на производи-
тели или междубраншовата организация, или 
2. прави мотивиран отказ. 
(3) В заповедта за признаване на орга-
низация на производители се посочва дали 
тя отговаря на изискванията на чл. 3, ал. 5 
и чл. 5, ал. 4 за кандидатстване по мярка 
9 „Учредяване на групи и организации на 
производители“ от ПРСР 2014 – 2020 г.
Чл. 11. (1) При всяка промяна на обстоя-
телствата, свързани с условията за признаване, 
организацията на производители, асоциаци-
ята на организации на производители или 
междубраншовата организация е длъжна да 
уведоми Министерството на земеделието и 
храните в 14-дневен срок от настъпване на 
промяната.
(2) Достоверността на заявените данни от 
организациите на производители, асоциаци-
ите на организации на производители или 
междубраншовите организации се проверява